**Opatrenia na prevenciu COVID-19, Sanatórium Dr. Guhra n.o., Tatranská Polianka**

**Dôležité nariadenia a usmernenia súvisiace s opatreniami na prevenciu**

**COVID- 19, čítajte pozorne!**

Sanatórium dr. Guhra n. o. v Tatranskej Polianke bude pri príchode testovať všetkých pacientov COVID – 19 antigénovým testom s vysokou spoľahlivosťou. Test ukáže výsledok do 30 minút. Žiadame, aby ste v deň príchodu dodržali nasledovné nariadenia:

- príchod od 7:00 do 12:00 hod.

- nos a ústa chránené rúškom

- rodinní príslušníci, príbuzní, atď...nevstupujú do priestorov sanatória

- prichádzajúci pacienti budú usmernení našimi zamestnancami a informačnými značeniami o mieste, kde sa test na COVID 19 vykoná

- pacienti budú na výsledok testu čakať v prípade priaznivého počasia vonku, v prípade nepriaznivého počasia vo vyčlenenom priestore.

-V prípade, že bude test pozitívny, tak pacient dostane potvrdenie o výsledku testu a nebude môcť vstúpiť do sanatória, čiže nebude ani prijatý na liečenie. Preto je nutné, aby si v prípade pozitívneho výsledku zabezpečil odvoz domov

- Pokiaľ bude výsledok testu negatívny, tak pacient prejde prijímacími postupmi a riadne nastúpi na liečenie

**Sanatórium bude postupovať v zmysle nariadení vlády, usmernení ÚVZ SR. Tieto nariadenia prosíme rešpektujte aj Vy.**

Pacienti sú po nástupe na liečenie povinní rešpektovať všetky nariadenia a usmernenia Sanatória Dr. Guhra n.o. v Tatranskej Polianke, ich nedodržanie môže byť považované za svojvoľné porušenie poriadku s ohrozovaním zdravia ostatných pacientov a zamestnancov sanatória až s možnosťou prepustenia z disciplinárnych dôvodov.

1. Povinnosť nosiť ochranné rúško zakrývajúce ústa aj nos

- V interiéri stále s výnimkou konzumácie stravy

- V exteriéri keď nie je možné dodržať fyzický odstup aspoň 2m.

2. Povinnosť často si umývať ruky vodou a mydlom alebo dezinfekčným prostriedkom na báze alkoholu. V prípade potreby nosiť aj ochranné rukavice/pacienti musia mať vlastné/

3.Platí prísny zákaz cestovania hromadnou dopravou. Zákaz navštevovať hromadné akcie, diskotéky, bary, nákupné centrá a podobne.

4. Prísne dodržiavať harmonogram liečby (procedúry, vizity, meranie tlaku).

5. Prísny zákaz návštev a priepustiek do odvolania.

**Ak máte príznaky respiračnej infekcie bezodkladne informujete ošetrujúci personál, pokiaľ sa dá telefonicky. Zdravotnícky personál Vám určí presný čas a miesto Vášho vyšetrenia lekárom. Na vyšetrenie sa dostavíte s nasadeným rúškom zakrývajúcim ústa aj nos. Po vyšetrení Vám môže byť lekárom  nariadená  izolácia na expektačnej izbe.  V prípade  zistenej  pozitivity na Covid 19   Vám bude nariadená karanténa. Lekár Vás bude informovať o ďalšom postupe**. **Počas lekárom nariadenej karantény neabsolvujete žiadne procedúry.**

Prosíme pacientov, aby sledovali informačné tabule v sanatóriu a riadili sa pokynmi zamestnancov sanatória.

**Buďte zodpovední k sebe aj voči svojmu okoliu. Opatrenia a nariadenia nie sú mienené proti Vám, ale pre Vás a v záujme ochrany Vášho zdravia.**

**ĎAKUJEME, ŽE ICH REŠPEKTUJETE.**

Tešíme sa na Vás!